Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1777

(1) A jelen melléklet értelmében bármilyen formában átadott vagy megszerzett információra a szakmai titoktartás szabályai kell, hogy vonatkozzanak, és ugyanolyan védelem kell, hogy megillesse õket, mint a hasonló információkat, az információt kapó kedvezményezett ország jogszabályai alapján, illetve a közösségi intézményekre vonatkozó rendelkezések szerint. Az ilyen információ nem adható át másoknak, kizárólag csak azon személyeknek, akinek a Közösség intézményeiben vagy a kedvezményezett országban betöltött feladatköréhez elengedhetetlen annak ismerete, és a Közösség intézményei az ilyen információt nem használhatják fel másra, csak arra, hogy valamennyi kedvezményezett országban biztosítsák a Közösség pénzügyi érdekeinek védelmét. Amennyiben valamely kedvezményezett ország a helyszíni ellenõrzésekben és vizsgálatokban felhatalmazása alapján megfigyelõként részt vevõ tisztségviselõi által megszerzett információkat egyéb célokra kívánja felhasználni, ahhoz kérnie kell annak a kedvezményezett országnak a beleegyezését, ahol az információt megszerezték.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes